Bene Ngibeone ba kutyaba nkuni ne kuteka mema (22-27)
9 Balopwe bonso ba bukila bwa kushika kwa Yodano+ pobaivwene byobya byalongekele, boba badi mu ntanda ya ngulu, mu Shefela, ne ku mbadi yonso ya Dijiba Dikatampe,*+ ne kampalampala na Lebanona—bene Hiti, bene Amole, bene Kenani, bene Pedizi, bene Hivi, ne bene Yebushi+—2 basamba kipwano mwanda wa kukalwa na Yoshua ne na Isalela.+3 Bekadi ba Ngibeone+ nabo baivwene byobya byalongele Yoshua ku Yediko+ ne ku Ai.+4 Penepa balonga bya budyumuku, baomeka byakudya mu mifuko misasamuke beitūla pa bampunda babo, pamo ne milondo ya biseba yadi misabikesabike kadi misonesone;5 ku maulu abo kwadi bikwabilo bisanikesanike, byele bilaka, kadi badi bavwele bivwalwa bisasamuke. Mikate yabo yonso ya mpao yadi myūmu, ikūkuka ne kukūkuka.6 Ebiya baenda kudi Yoshua ku nkambi ku Ngilengale+ besamba nandi ne na bana-balume ba Isalela amba: “Tubatambe ku ntanda ya kulampe. Shi ke pano sambai netu kipwano.”7 Ino bana-balume ba Isalela banena bene Hivi+ amba: “Padi mwikalanga’tu kubwipi netu. Le penepo tusa kusamba nenu kipwano namani?”+8 Nabo balondolola Yoshua amba: “Twi bengidi* bobe.”Ebiya Yoshua webepangula’mba: “Le mwi bāni, ne komutamba kwine i kwepi?”9 Nabo bamulondolola’mba: “Bengidi bobe batamba ku ntanda ya kulampe+ pa mwanda wa dijina dya Yehova Leza obe, mwanda twaivwene ntumbo yandi ne bintu byonso byaalongele mu Edipito+10 ne byonso byaalongele balopwe babidi bene Amole badi bobwa bukila* bwa Yodano: Mulopwe Shihone+ wa Heshebone ne Mulopwe Oka+ wa Bashane, wadi mu Ashetalote.11 Ebiya bakulumpe betu ne bekadi bonso ba ntanda yetu betusapwidile amba: ‘Selai mpao ya mu lwendo mwende mukesambakane nabo. Mwibalombolei amba: “Tusa kwikala bengidi benu;+ shi ke pano sambai netu kipwano.”’+12 Ino mikate yotwaselele bu mpao yetu yadi ikidi na kyanga mu difuku dyotwatalukile ku mobo etu ketwiya kuno komudi. Pano mwimwenei banwe bene, ke myūmu keikūkuka ne kukūkuka.+13 Ne kadi ino milondo ya biseba yadi mipya potweiyujije, ino pano ibasabika.+ Ne bivwalwa ne bikwabilo byetu bibasanikasanika mwanda wa lwendo lulampe bininge.”14 Ponkapo bana-balume basela’ko* bidibwa byabo bimo, ino kwipangula Yehova mpika.+15 Penepo Yoshua wapwana nabo+ ne kusamba nabo kipwano kya kwibaleka bōmi, kadi enka nenki ne bamfumu ba kitango nabo bebatyipila mutyipo.+16 Ku mfulo kwa mafuku asatu, pa kupwa kusamba nabo kipwano, baivwana’mba bashikatanga pabwipi, dya kubwipi’tu nabo.17 Kupwa bene Isalela bataluka bafika ku bibundi byabo mu difuku dya busatu; bibundi byabo i Ngibeone,+ Kefila, Belote, ne Kidiata-Yeadimi.+18 Ino bene Isalela kebebatambilepo bulwi, mwanda bamfumu ba kitango bebatyipīle mutyipo mu dijina dya Yehova+ Leza wa Isalela. Ebiya kitango kyonso kyashilula kwiuningila bamfumu.19 Penepo bamfumu bonso basapwila kitango kyonso amba: “Byotwebatyipīle mutyipo mu dijina dya Yehova Leza wa Isalela, ketunenwepo kwibalonga kibi.20 Tusa kulonga namino: Ketusapo kwibepaya, kutyina’mba Leza waketufītyilwa mutyima pa mwanda wa mutyipo otwebatyipīle.”+21 Ebiya bamfumu babweja’ko amba: “Mwibalekei bōmi, ino mwibalekei bekale ke ba kutyaba nkuni ne ba kuteka mema a kitango kyonso.” Bino byo byebalaile bamfumu.22 Kupwa Yoshua webeta kaebanena’mba: “Mwanda waka mwetudimbile kemunena’mba, ‘Tutamba ku kifuko kya kulampe bininge nenu,’ ino nanshi mushikatanga mu bukata mwetu?+23 Tamba pano mwi bafingwe mafingo,+ kadi mukekalanga nyeke mu bupika bwa kutyaba nkuni ne kuteka mema a njibo ya Leza wami.”24 Nabo balondolola Yoshua amba: “Twalongele namino mwanda bengidi bobe balombwelwe myanda yonso amba Yehova Leza obe wasoñenye Mosesa mwingidi wandi kwimupa ino ntanda yonso ne konakanya bekadi bayo bonso ku meso enu.+ O mwanda twakwetwe moyo pa mwanda wa būmi bwetu* pa mwanda wenu,+ ye kine kyotwalongēle namino.+25 Shi ke pano tudi mu makasa enu. Mwitulongei byonso byomulanga’mba byo biyampe ne byoloke.”26 Ne bino e byawebalongele; webapandije mu makasa a bene Isalela, nabo kebebepailepo.27 Ino mu dyodya difuku Yoshua webatūla ke ba kutyaba nkuni ne ba kuteka mema a kitango+ ne a kisōkelo kya Yehova pa kifuko kyonso kyatonga,+ kadi badi enka nenki kufika ne dyalelo.+
bem_Latn bem_Latn